paragraph_text: Regije Republike Srpske dijele zemljopisni prostor Republike Srpske. Ovisno od praktičnih potreba moguće je uvjetno podijeliti Republiku Srpsku na različite regije. Budući da su urbana središta glavne poluge i posrednici ukupnog razvitka Republike Srpske, ovaj prostor najčešće se diferencira primjenom tzv. čvorišno-funkcionalnog načela. Prema tome uvjetne granice regija određuju se gravitacijskim utjecajem glavnih urbanih i ujedno razvojnih središta. Jedan od najvažnijih ciljeva regionalizacije i politike regionalnog razvitka je što ravnomjerniji razvoj na razini republike, odnosno entiteta ili države. Pored funkcionalnih regija, moguće je izdvojiti i fizionomske regije, odnosno prirodno-zemljopisne oblasti Republike Srpske.